ब्रह्मपुत्र नदी
ब्रह्मपुत्र एक नदी है। यह तिब्बत, भारत तथा बांग्लादेश से होकर बहती है। ब्रह्मपुत्र का उद्गम हिमालय के उत्तर में तिब्बत के पुरंग जिले में स्थित मानसरोवर झील के निकट होता है, जहाँ इसे यरलुङ त्सङ्पो कहा जाता है। तिब्बत में बहते हुए यह नदी भारत के अरुणांचल प्रदेश राज्य में प्रवेश करती है। आसाम घाटी में बहते हुए इसे ब्रह्मपुत्र और फिर बांग्लादेश में प्रवेश करने पर इसे जमुना कहा जाता है। पद्मा (गंगा) से संगम के बाद इनकी संयुक्त धारा को मेघना कहा जाता है, जो कि सुंदरबन डेल्टा का निर्माण करते हुए बंगाल की खाड़ी में जाकर मिल जाती है।
गरतोक
गरतोक (), जिसे अब गरयार्सा (तिब्बती: sGar-dbyar-sa, "ग्रीष्मकालीन शिविर की जगह"; वेड–गिल्स रोमनीकरण: Ka-erh-ya-sha) कहा जाता है, तिब्बत में सिन्धु नदी के तट पर स्थित एक बाजार था। यह शिगात्से से लेह को जाती सड़क पर पड़ता था, और शिमला के पूर्व की ओर को था। गरतोक समुद्र तल से १४,६३० फुट (४,४६० मीटर) की ऊंचाई पर कैलाश पर्वतमाला के आधार पर स्थित है। किसी समय यह पश्चिमी तिब्बत का एक मुख्य शहर और इसकी ग्रीष्मकालीन राजधानी हुआ करता था, और इसके व्यवस्थापक को गार्पों बुलाया जाता था। नगर के नाम का मतलब 'सैन्य शिविर' है। मध्य १९८० में इसकी अनुमानित जनसंख्या कम से कम १०,००० मानी जाती है।